laion/Wikipedia-Exotic huggingface dataset:
טליאטלה

טליאטלה (באיטלקית: Tagliatelle; מהמילה tagliare - "לחתוך") הוא סוג של פסטה מסורתי מאזור אמיליה-רומאניה ומארקה שבאיטליה. חתיכות בודדות של טליאטלה הן סרטים ארוכים ושטוחים, הדומים בצורתם לפטוצ'יני, ובאופן מסורתי הם ברוחב של כ-6 מילימטרים. ניתן להגיש טליאטלה עם מגוון רטבים, אם כי באופן מסורתי היא מוגשת עם רוטב בשר או רוטב בולונז. פסטת הטליאטלה מיוצרת באופן מסורתי מבצק המכיל ביצים, היחס הנהוג הוא ביצה אחת למאה גרם קמח. על פי אגדה עממית, לכאורה נוצרה הטליאטלה על ידי שף מלכותי מוכשר, שקיבל השראה מהתסרוקת של לוקרציה אסטה לרגל נישואיה לאניבל בנטיווגליו השני, ב-1487. בפועל, זו הייתה כנראה בדיחה, שהמציא ההומוריסט אוגוסטו מג'אני ב-1931. השימוש במילה טליאטלה נמצא בשימוש עוד במאה ה-16, על ידי הסטיוארד (אנ') כריסטופורו דה מסיבוגו (אנ'), אשר פרסם בשנת 1549 את ספר המתכונים Banchetti compositioni di vivande, et apparecchi generale. המתכון לטליאטלה נקרא "lasagnuolle overo tagliatelle tirate" ומרמז על מקור משותף עם הלזניה. ב-1593 תוארה הטליאטלה כצורת הפסטה בשימוש הרחב ביותר על ידי הסופר האיטלקי, יליד אמיליה רומאניה, תומאזו גרזוני. קופסת זכוכית בלשכת המסחר של בולוניה מכילה העתק שלם של חתיכת טליאטלה העשוי זהב, המדגים את הרוחב הנכון של 8 מילימטרים לאחר בישול, השווים ערך ל-7 מילימטרים לפני הבישול, תלוי בקשיחות הבצק. מרקם הפסטה נקבובי ומחוספס, מה שהופך אותה לאידיאלית עבור רטבים סמיכים, העשויים בדרך כלל עם בשר בקר, עגל או חזיר (כמו רוטב בולונז), ולעיתים עם בשר ארנבת. רטבים אחרים פחות עשירים וצמחוניים נפוצים גם הם, אם כי לא כמו הרטבים הבשריים, כגון כמו briciole e noci (פירורי לחם ואגוזים), uovo e formaggio (רוטב ביצים וגבינה), או פשוט עם עגבניות ובזיליקום. חיתוך ידני מסורתי של טליאטלה טליאטלה טרייה שהוכנה בעבודת יד טליאטלה מוגשת עם רוטב בשרי טליאטלה ברוטב ראגו (Tagliatelle al ragù), בולוניה פפרדלה פטוצ'יני טליוליני מדיה וקבצים בנושא טליאטלה בוויקישיתוף The Classic Italian Cookbook, 1973 by Marcella Hazan "An Emilian Secret La Sfoglia". www.albertotriglia.it. נבדק ב-26 בינואר 2021. {{cite web}}: (עזרה) Cristoforo di Messisbugo, Banchetti compositioni di vivande, et apparecchio generale, Per Giovanni de Buglhat et Antonio Hucher Compagni, 1549. (באיטלקית) L’incredibile storia della tagliatella, ‏2014-11-30 (ב־) Tommaso Garzoni, La piazza universale di tutte le professioni del mondo (Tommaso Garzoni), 1593, עמ' 683 Le Tagliatelle: la pasta all’uovo che ha fatto la storia dell’Emilia-Romagna, Travel Emilia Romagna, ‏2020-05-13 (ב־) "Pasta! The Golden Tagliatella scandal". itch.world. נבדק ב-3 באוקטובר 2021. {{cite web}}: (עזרה) Donati, Silvia. "So, What is the Correct Measurement of Authentic Tagliatelle from Bologna?". Italy Magazine. נבדק ב-3 באוקטובר 2021. {{cite web}}: (עזרה)
פול סקאלי-פאואר

פול סקאלי-פאואר (באנגלית: Paul Desmond Scully-Power; נולד ב-28 במאי 1944, סידני) הוא אסטרונאוט לשעבר בתוכנית מעבורות החלל של נאס"א, יליד אוסטרליה הראשון שטס לחלל. פול סקאלי-פאואר נולד בעיר סידני וסיים לימודי בית ספר בעירו. בשנת 1966 הוא סיים לימודי תואר ראשון באוניברסיטת סידני. לאחר סיום הלימודים הוא הצטרף שורות הצי המלכותי האוסטרלי. סקאלי-פאואר עבד בצי עד לשנת 1972. באותה שנה פול סקאלי-פאואר עבר לעבוד בצי ארצות הברית במסגרת חילופי מדענים. בשנים 1974–1975 הוא שב לאוסטרליה. באוקטובר 1977 הוא חזר לארצות הברית וקיבל משרה במרכז מחקר של הצי האמריקאי בו עבד מספר שנים ובשנת 1982 קיבל אזרחות אמריקאית. בשנת 1984 פול סקאלי-פאואר נבחר לקבוצת אסטרונאוטים של נאס"א. כבר באוקטובר 1984 הוא טס לחלל במסגרת משימה STS-41-G כמומחה מטען על מעבורת החלל צ'לנג'ר. תוך מספר שנים סקאלי-פאואר עזב את נאס"א וחזר למחקרים בתחום חקר האוקיינוסים. בסוף שנות ה-90 של המאה ה-20 הוא חזר לאוסטרליה. בשנת 2004 הוא מונה למנהל Tenix Group, חברה אוסטרלית בתחום טכנולוגיה וביטחון. בשנת 2007 הוא מונה ליושב ראש של SensorConnect Inc חברה שמבוססת בעמק הסיליקון. בנוסף לכך היה חבר דירקטוריון בחברות נוספות. בתחום המדע סקאלי-פאואר פרסם כ-60 מאמרים מדעים והשתתף ב-13 מסעות לחקר האוקיינוס. מדיה וקבצים בנושא פול סקאלי-פאואר בוויקישיתוף קורות חיים
גרה (הונגריה)

גרה (בהונגרית: Gara) הוא כפר בנפת באיה שבמחוז באץ'-קישקון בדרום־מזרח הונגריה. עד לשואת יהודי הונגריה הייתה בו קהילה יהודית. כמו יישובים רבים באירופה, גם בגרה אוכלוסיית היישוב נמצאת בירידה מתמדת. כך, בשנת 1930 חיו בכפר 4,124 תושבים, בשנת 1990 חיו בכפר 2,893 תושבים ובשנת 2022 חיו בו רק 2,196 תושבים. שמו של הכפר גרה הוזכר במסמכים לראשונה בשנת 1290. לאחר מלחמת העולם השנייה, חלק נכבד מתושבי הכפר דוברי הגרמנית גורשו לברית המועצות, או התיישבו מחדש בגרמניה, במקומם הגיעו הונגרים שגורשו מיוגוסלביה, מבוקובינה ומשפחות הונגריות נוספות. יהודים חיו בעיירה במאה ה-19 ובמאה ה-20. עד שנת 1944 היו יהודי הכפר תחת חסות קהילת באיה, רוב יהודי העיירות בסביבה נרצחו בשואת יהודי הונגריה. מדיה וקבצים בנושא גרה בוויקישיתוף אתר האינטרנט הרשמי של גרה (בהונגרית) נתוני הכפר באתר הלמ"ס ההונגרי דף קהילת באיה במרשם הקהילות הונגריה מפקדי האוכלוסין של יהודי הונגריה, 1993
הרצגסאנטו

הרצגסאנטו (בהונגרית: Hercegszántó) הוא כפר בנפת באיה שבמחוז באץ'-קישקון בדרום־מזרח הונגריה. עד לשואה הייתה בו קהילה יהודית. כמו יישובים רבים באירופה, גם בהרצגסאנטו אוכלוסיית היישוב נמצאת בירידה. כך, בשנת 1990 חיו בכפר 2,493 תושבים ובשנת 2022 חיו בו רק 1,918 תושבים. שמו של הכפר הרצגסאנטו הוזכר במסמכים לראשונה בשנת 1419. יהודים חיו בעיירה במאה ה-19 ובמאה ה-20. בשנת 1944 נרצחו יהודים רבים מהכפר במהלך שואת יהודי הונגריה. מדיה וקבצים בנושא הרצגסאנטו בוויקישיתוף אתר האינטרנט הרשמי של הרצגסאנטו (בהונגרית) נתוני הכפר באתר הלמ"ס ההונגרי תיעוד יהודי הרצגסאנטו שנרצחו בשואה מפקדי האוכלוסין של יהודי הונגריה, 1993
נבחרת דנמרק בכדורגל נשים

נבחרת דנמרק בכדורגל נשים היא נבחרת כדורגל הנשים הלאומית של דנמרק. הנבחרת מנוהלת על ידי התאחדות הכדורגל הדנית. הדירוג הנוכחי של נבחרת דנמרק ברשימת הדירוג של פיפ"א, הוא המקום ה-12 בעולם, נכון ל-16 באוגוסט 2024, עלייה של נקודה אחת לעומת ניקוד קודם. דירוג השיא 6 נמדד לראשונה במרץ 2007, והדירוג הכי נמוך 20 נמדד לראשונה ביוני 2016. הנבחרת העפילה ארבע פעמים לגביע העולם, ומעולם לא עברה את שלב רבע הגמר של הטורניר. לעומת זאת, באליפות אירופה, הדניות הגיעו עד למקום השני. 1991 – רבע גמר 1995 – רבע גמר 1999 – סיבוב ראשון 2003 – לא העפילה 2007 – סיבוב ראשון 2011 עד 2019 – לא העפילה 2023 – שמינית גמר 1984 - חצי גמר 1987 - לא העפילה 1989 - רבע גמר 1991 - מקום שלישי 1993 - מקום שלישי 1995 - רבע גמר 1997 - רבע גמר 2001 - חצי גמר 2005 - סיבוב ראשון 2009 - שלב הבתים 2013 - חצי גמר 2017 - מקום שני קטרין פדרסן מרטה פדרסן הלה יינסן פרניל הארדר מדיה וקבצים בנושא נבחרת דנמרק בכדורגל נשים בוויקישיתוף האתר הרשמי של הנבחרת דירוג לנבחרות לאומיות נשים באתר פיפ"א החל מיולי 2003 - אז החל דירוג פיפ"א לנבחרות נשים בכלל
וילאס

האם התכוונתם ל... גיז'רמו וילאס – טניסאי ארגנטינאי ויליאם פרימן וילאס – פוליטיקאי אמריקאי ויולטה וילאס – זמרת פולנייה וילה וילס
ליאו גודמן

ליאו אריה גודמן (באנגלית: Leo Aria Goodman;‏ 7 באוגוסט 1928 – 22 בדצמבר 2020) היה סטטיסטיקאי אמריקאי. גודמן נודע במיוחד בפיתוח שיטות סטטיסטיות למדעי החברה, כולל שיטות סטטיסטיות לניתוח נתונים קטגוריים ונתונים מסקרים סטטיסטיים. גודמן נולד בברוקלין ניו יורק. הוא למד בבית הספר התיכון Stuyvesant ולאחר מכן המשיך לקבל תואר ראשון בהצטיינות מאוניברסיטת סירקיוז ב-1948, בהתמחות במתמטיקה וסוציולוגיה. הוא היה מצטיין בכיתתו. לאחר מכן עבר לפרינסטון לעבודה לתואר שני בסטטיסטיקה מתמטית, וקיבל את התואר השני והדוקטורט שלו ב-1950. המחקר של גודמן התמקד בפיתוח שיטות סטטיסטיות לניתוח נתונים חברתיים והתנהגותיים מורכבים. הוא ידוע בעיקר בזכות עבודתו על דגימת סקרים, שבה פיתח שיטות להערכת מאפייני אוכלוסייה ממדגם מייצג של נתונים. תרומותיו לתחום זה כוללות את פיתוח שיטת השכפול החוזר והמאוזן (BRR - balanced repeated replication) להערכת שונות, הנמצאת בשימוש נרחב במחקר סקרים. לאורך הקריירה שלו, גודמן היה מורה ומנטור מסור, והוא הכשיר תלמידים רבים שהמשיכו לתרום תרומה משמעותית לתחום הסטטיסטיקה. הוא גם תמך בעוצמה בשימוש בשיטות סטטיסטיות במדעי החברה וההתנהגות, ופעל לקידום ההבנה והיישום של מושגים סטטיסטיים במגוון רחב של בעיות בעולם האמיתי. גודמן נבחר כעמית של האגודה האמריקאית לסטטיסטיקה ב-1956, הפך חבר באקדמיה האמריקאית למדעים ב-1973, חבר באקדמיה הלאומית למדעים של ארצות הברית ב-1974, בחברה הפילוסופית בשנת 1976 והיה חבר באקדמיה האמריקאית. ליאו גודמן, באתר פרויקט הגנאלוגיה במתמטיקה ליאו גודמן, באתר גוגל סקולר Risen, Clay (2021-02-17). "Leo Goodman, Who Transformed Sociology With Stats, Dies at 92". The New York Times (באנגלית אמריקאית). ISSN 0362-4331. נבדק ב-2022-12-28. Mark P. Becker, A Conversation with Leo Goodman, Statistical Science 24, 2009-08-01 doi: 10.1214/08-STS276
1986 באסטרונאוטיקה

במהלך השנה בוצעו 110 שיגורים מהם 94 (91%) על ידי ברית המועצות. 24 בינואר – חללית וויאג'ר 2 הגיע לאזור אורנוס. 28 בינואר – פיצוץ מעבורת החלל צ'לנג'ר. 19 בפברואר – שיגור תחנת החלל הסובייטית מיר. 8 במרץ – צילום שביט האלי על ידי חללית ג'וטו האירופאית. שיגורים שנכשלו מסומנים באדום. שיגורים מאוישים מסומנים בירוק. מדיה וקבצים בנושא 1986 באסטרונאוטיקה בוויקישיתוף ריכוז נתונים על שיגורים שימוש במשגר של האיחוד האירופי
דרושה שותפה רווקה

דרושה שותפה רווקה (באנגלית: Single White Female) הוא מותחן פסיכולוגי ארוטי משנת 1992 בבימויו של ברבט שרדר, עם ברידג'ט פונדה, ג'ניפר ג'ייסון לי וסטיבן ובר בתפקידים הראשיים. התסריט מבוסס על רומן המתח דרושה שותפה רווקה (אנ') של ג'ון לוץ משנת 1990. SWF הם ראשי תיבות של Single White Female. בשנת 1993 ג'ניפר ג'ייסון לי זכתה בפרס הקולנוע של MTV לנבל הטוב ביותר. אליסון "אלי" ג'ונס (ברידג'ט פונדה) היא מעצבת תוכנות אופנה אשר גרה בניו יורק יחד עם ארוסה סאם רוסון (סטיבן ובר). לילה אחד היא מגלה שסאם שכב עם גרושתו ומסלקת אותו מדירתה. כעת היא מחפשת שותפה רווקה לדירתה ולאחר כמה שנפסלות היא בוחרת בהדרה "הדי" קרלסון (ג'ניפר ג'ייסון לי). הדי מספרת לה שהייתה לה אחות תאומה שמתה בלידה. אלי שמה לב שהדי רוכשת בגדים הדומים לשלה, הדי לוקחת אותה למספרה ועושה לעצמה תספורת כמו לאלי, כעת הן נראות דומות וכתאומות זהות. אלי עובדת עם בית האופנה של מיצ'ל (סטפן טובולסקי) שמנסה לתקוף אותה מינית. אלי מספרת זאת להדי והיא מתקשרת למיצ'ל ומאיימת עליו. הדי קונה גור כלבים ולאחר שהיא מבחינה שהגור אוהב יותר את אלי היא גורמת למותו על ידי השלכתו משכבת החלון שלא תוקנה טוב בידי סם. סאם ואלי מתפייסים והוא עומד לחזור לדירה. הדי מתלבשת כאלי, מגיעה לחדרו במלון אטרטון, מקיימת איתו יחסי מין כשהוא ישנוני וכשהוא מתעורר ורואה אותה הוא מתכונן להודיע לאלי ואז היא הורגת אותו במכת עקב נעלה בעינו. גרהם (פיטר פרידמן) הוא שכן סמוך לדירתה ואלי מתייעצת אתו מה לעשות עם הדי. הוא אומר לה שהדי מטורפת ועליה לזרוק אותה מיד. הדי שומעת זאת דרך מערכת האוורור של הבניין, מגיעה לדירתו וחובטת בו במוט ברזל והוא מאבד הכרתו. אלי צופה בדיווח טלוויזיוני אודות הרצח של סאם. היא מחטטת בקופסה של הדי ומגלה מסמכים שמראים ששמה האמיתי הוא בכלל אלן בש וכי אחותה התאומה טבעה בגיל תשע כשהיו ביחד בפיקניק בבריכה. כעת מתעמתת אלי עם הדי. הדי גוברת עליה, קושרת אותה ומכריחה אותה לכתוב מכתב התאבדות. קודם לכן היא מחקה את כל החשבונות של בית האופנה וכשמיץ' מגיע לדירה כדי לשחרר את אלי, היא מכה בו בפסל והורגת אותו בירי דרך כרית. כעת מתחיל קרב אכזרי בין אלי להדי שמתחיל במעלית ונמשך במרתף עד שאלי מצליחה לנעוץ מברג חד בהדי ולהרוג אותה. בסוף הסרט אלי מספרת שהיא סלחה להדי על שהרגה את סאם ושכעת היא מנסה לסלוח לעצמה על שהרגה את הדי, כדי שלא לסיים כמו הדי שמעולם לא סלחה לעצמה על מות אחותה התאומה. "דרושה שותפה רווקה", במסד הנתונים הקולנועיים IMDb (באנגלית) "דרושה שותפה רווקה", באתר נטפליקס "דרושה שותפה רווקה", באתר AllMovie (באנגלית) "דרושה שותפה רווקה", באתר Rotten Tomatoes (באנגלית) "דרושה שותפה רווקה", באתר Box Office Mojo (באנגלית) "דרושה שותפה רווקה", באתר Metacritic (באנגלית) "דרושה שותפה רווקה", באתר אידיבי "דרושה שותפה רווקה", במסד הנתונים הקולנועיים KinoPoisk (ברוסית) קדימון לדרושה שותפה רווקה, באתר יוטיוב אלי מחפשת שותפה ובוחרת בהדי, באתר יוטיוב המאבק הסופי בין אלי והדי, באתר יוטיוב
קוג'אק

קוג'אק (באנגלית: Kojak) היא סדרת דרמה-פשע-פעולה אמריקנית ששודרה במקור ברשת CBS מ-24 באוקטובר 1973 עד 18 במרץ 1978. הסדרה שודרה במשך חמש עונות, ובמהלכן זכתה במספר פרסי אמי ובמועמדויות לפרסי גלובוס הזהב. בשנת 1974 סוואלס זכה בפרס אמי לשחקן הראשי הטוב ביותר בסדרת דרמה על גילום דמותו של קוג'ארק. בשנת 1999 המגזין TV Guide דירג את דמותו של תיאו קוג'אק במקום ה-18 ברשימת 50 דמויות הטלוויזיה הגדולות בכל הזמנים. עלילת הסדרה, אשר מתרחשת בעיר ניו יורק, מתמקדת בדמותו של הבלש (אנ') הכריזמטי והקשוח לוטננט תיאודופוליס "תיאו" קוג'אק אשר נודע בשיטות הלא שגרתיות אך היעילות לפענוח פשעים. בכל פרק מתמקד בדרך כלל בחקירה של פשעים חמורים, לרבות רציחות ומעשי שוד וכן מקרי הכרוכים בשחיתות משטרתית וסחר בסמים. הסדרה נוצרה בעקבות הצלחת סרט הטלוויזיה "The Marcus-Nelson Murders" משנת 1973, בו הוצגה לראשונה דמותו של תיאו קוג'אק בגילום סוואלס. בעקבות כך טלי סוואלס גילם שוב את התפקיד שהוא גילם בסרט. טלי סוואלס בתפקיד לוטננט תאודופולוס "תיאו" קוג'אק הקשוח והכריזמטי. דן פרייזר (אנ') בתפקיד קפטן פרנסיס "פרנק" מקניל, הבוס של קוג'אק. קווין דובסון (אנ') בתפקיד הבלש רוברט "בובי" קרוקר. ג'ורג' סוואלס (אנ') בתפקיד הבלש דמוסתנס "קורלי" סטברוס. מארק ראסל (אנ') בתפקיד הבלש פרסי ספרשטיין. וינס קונטי בתפקיד הבלש ליונל ריזו במרץ 2005 עלתה לשידור בערוץ הכבלים האמריקני USA Network גרסת אתחול לסדרה קוג'אק בה גילם את דמותו של קוג'אק השחקן האפרו-אמריקאי וינג ריימס. הגרסה המחודשת זכתה לאחוזי צפייה נמוכים, והסדרה לא חודשה לאחר סיום העונה הראשונה. מדיה וקבצים בנושא קוג'אק בוויקישיתוף "קוג'אק", במסד הנתונים הקולנועיים IMDb (באנגלית) "קוג'אק", באתר Rotten Tomatoes (באנגלית) "קוג'אק", במסד הנתונים הקולנועיים KinoPoisk (ברוסית)
אולה ברינהילדסן

אולה ברינהילדסן (בנורווגית: Ola Brynhildsen; נולד ב-27 באפריל 1999 בנורווגיה) הוא כדורגלן נורווגי המשחק בעמדת החלוץ בקבוצת מיידטלנד מליגת העל הדנית ובנבחרת נורווגיה. ברינהילדסן גדל במחלקת הנוער של סטאבק. הוא ערך 57 הופעות ליגה במדי הקבוצה הבוגרת של המועדון במסגרת ליגת העל הנורווגית, בהן הבקיע 12 שערים. ב-10 ביוני 2020 חתם ברינהילדסן על חוזה לשנתיים וחצי במולדה מליגת העל הנורווגית. ב-1 בספטמבר 2023 חתם לארבע שנים במיידטלנד הדנית לארבע שנים. ב-17 בנובמבר 2022 ערך ברינהילדסן את הופעת הבכורה שלו בנבחרת נורווגיה, בניצחון 2-1 על נבחרת אירלנד במשחק ידידות. מולדה אליפות נורווגיה (1): 2022 הגביע הנורווגי (1): 2021/2022 אולה ברינהילדסן, ברשת החברתית אינסטגרם אולה ברינהילדסן, באתר Transfermarkt אולה ברינהילדסן, באתר Soccerway אולה ברינהילדסן, באתר WorldFootball.net אולה ברינהילדסן, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אולה ברינהילדסן".
טקסי (סדרת טלוויזיה)

טקסי (באנגלית: Taxi) היא קומדיית מצבים אמריקאית ששודרה במקור בערוץ ABC מ-12 בספטמבר 1978 עד 6 במאי 1982 ובערוץ NBC מ-30 בספטמבר 1982 עד 15 ביוני 1983. הסדרה שודרה במדינות נוספות ובהן ישראל. עלילת הסדרה מתמקדת בחיי היומיום של קומץ נהגי מוניות במנהטן שבעיר ניו יורק. הסדרה הופקה על ידי חברת ג'ון צ'ארלס וולטרס, בשיתוף עם חברת Paramount Network Television, ונוצרה על ידי ג'יימס ל. ברוקס, סטן דניאלס, דייוויד דייוויס ואד וינברגר. במשך רוב עונות הסדרה האנסמבל של הסדרה כלל את נהגי המוניות אלכס ריגר (ג'אד הירש), בובי וילר (ג'ף קונאוויי), איליין נרדו (מרילו הנר), טוני באנטה (טוני דנזה), ו"הכומר" ג'ים איגנטובסקי (כריסטופר לויד), בנוסף ללואי דה פלמה (דני דה ויטו) והמכונאי לאטקה גראבאס (אנדי קאופמן). הסדרה זכתה להצלחה ביקורתית ומסחרית, הייתה מועמדת ל-31 פרסי אמי וזכתה מתוכם ב-13 פרסי אמי, כולל שלושה פרסי אמי בקטגוריית סדרת הקומדיה הטובה ביותר. למרות שמדובר בקומדיה, הסדרה מתמודדת לעיתים רבות עם סוגיות חיים דרמטיות כמו התמכרות לסמים, הורות חד הורית, עיוורון, השמנת יתר (אנ'), הפרעת זהות דיסוציאטיבית, התעללות בבעלי חיים, הומוסקסואליות, גזענות, בני נוער שברחו מבתיהם (אנ'), גירושין, מלחמה גרעינית, הטרדה מינית, הפרעות דיספוריות קדם וסתיות, התמכרות להימורים, ואבל. ג'אד הירש בתפקיד אלכס ריגר ג'ף קונאוויי בתפקיד בובי וילר דני דה ויטו בתפקיד לואי דה פלמה מרילו הנר בתפקיד איליין אוקונור נארדו טוני דנזה בתפקיד אנתוני מארק "טוני" באנטה אנדי קאופמן בתפקיד לאטקה גראבס רנדל קארבר בתפקיד ג'ון ברנס כריסטופר לויד בתפקיד הכומר ג'ים "איגי" איגנטובסקי קרול קיין בתפקיד סימקה גראבס טקסי, באתר אנציקלופדיה בריטניקה (באנגלית) "טקסי", במסד הנתונים הקולנועיים IMDb (באנגלית) "טקסי", באתר Rotten Tomatoes (באנגלית) "טקסי", באתר Metacritic (באנגלית) "טקסי", באתר Hulu סדרות (באנגלית) "טקסי", במסד הנתונים הקולנועיים KinoPoisk (ברוסית)
פטר בראט

פטר בראט (בהונגרית: Péter Baráth; נולד ב-21 בפברואר 2002 בקישווארדה שבהונגריה) הוא כדורגלן הונגרי המשחק בעמדת הקשר בקבוצת פרנצווארוש מליגת העל ההונגרית ובנבחרת הונגריה. בראט גדל במחלקות הנוער של קישווארדה ודברצן ו.ס.ק.. בשנת 2020 החל לשחק בקבוצה הבוגרת של דברצלן ו.ס.ק. במסגרת ליגת העל ההונגרית. ב-17 בנובמבר 2022 ערך בראט את הופעת הבכורה שלו בנבחרת הונגריה, בתיקו 2-2 נגד נבחרת לוקסמבורג במשחק ידידות. פטר בראט, באתר Transfermarkt פטר בראט, באתר Soccerway פטר בראט, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פטר בראט".
הפיגוע בעין עופרים

הפיגוע בעין עופרים היה פיגוע דקירה שבוצע על ידי חוליית פדאיון פלסטינית בליל יום רביעי, 12 בספטמבר 1956, ובו נרצחו שלושה ישראלים. בעקבות הפיגוע נערך מבצע גוליבר. בליל יום רביעי, 12 בספטמבר 1956, חדרה חוליית פדאיון פלסטינית מירדן לישראל. המחבלים תקפו את מחנה קידוחי הנפט עין עופרים הממוקם בסמוך למושב חצבה. התוקפים נעו במהירות ודקרו למוות שלושה שומרים דרוזים ששהו במקום. המחבלים גנבו את רוביי השומרים, ונמלטו בחזרה דרך גבול ישראל-ירדן. שלושת הנרצחים הם נוואף אבו גאזי (בן 25), סולימאן האטום (בן 25) ורפיק עבדאללה (בן 23). השלושה נקברו בכפר בו נולדו - סמיע. ישראל האשימה את ירדן בכך שהיא שלחה את החוליה לישראל, ובעקבות זאת נערך מבצע גוליבר. במהלך המבצע נהרגו בין 9 ל-13 שוטרים ירדנים ואנשי יחידת סיור גמלים מדבריים, יחד עם שני אזרחים ירדנים. במבצע נהרג גם חייל צה"ל אחד ו-12 חיילי צה"ל נפצעו. תחנת המשטרה ומבנים סמוכים נהרסו במבצע. ע. משולם, עקבות רוצחי השומרים הובילו לגבול הירדני, דבר, 14 בספטמבר 1956 משרד-החוץ: ירדן אשמה בהמשך תוקפנות יזומה, הארץ, 14 בספטמבר 1956 השומרים הדרוזים נרצחו בסכינים, הארץ, 14 בספטמבר 1956 "ירדן אשמה בהמשכת תוקפנות יזומה", הַבֹּקֶר, 14 בספטמבר 1956 נמצאה גופת השומר השלישי, 3 השומרים שנרצחו - בני העדה הדרוזית, הַבֹּקֶר, 14 בספטמבר 1956 דובר משרד החוץ: ירדן אשמה בהמשך תוקפנות יזומה, הצופה, 14 בספטמבר 1956 3 השומרים נדקרו בסכינים, הצופה, 14 בספטמבר 1956 הרוצחים התעללו בגוויות השומרים הדרוזים בנגב, למרחב, 14 בספטמבר 1956 3 שומרי בית-עפרים נרצחו בדקירות סכין, על המשמר, 14 בספטמבר 1956 שלשה שומרים נהרגו בערבה, קול העם, 14 בספטמבר 1956 משה כהן, מסתננים רצחו 3 שומרים דרוזיים, שערים, 14 בספטמבר 1956
עקומת הילברט

עקומת הילברט היא עקומה רציפה של מילוי חלל פרקטלי שתוארה לראשונה על ידי המתמטיקאי דויד הילברט בשנת 1891. זוהי עקומה בעלת דמיון עצמי המבקרת בכל נקודה בתוך מרחב דו-ממדי, וממלאת אותו לחלוטין מבלי לחצות את עצמה. העקומה נבנית על ידי התחלת קטע קו ישר ולאחר מכן החלפתו באופן איטרטיבי בתבנית של ארבעה קטעים קטנים יותר המסודרים בריבוע. לאחר מכן, הדפוס חוזר על עצמו בקנה מידה קטן יותר בכל אחד מהמקטעים הללו, והתהליך נמשך ללא הגבלת זמן. התוצאה היא עקומה שמתפתלת בכל החלל, שעוברת דרך כל נקודה פעם אחת בדיוק. לעקומות הילברט מספר תכונות שימושיות, מה שהופך אותן לפופולריות בתחומי מחקר שונים. במדעי המחשב, הם משמשים לעיתים קרובות למיפוי נתונים דו-ממדיים על מרחב חד-ממדי, המאפשרים אחסון ומניפולציה יעילה של נתונים. הם משמשים גם בקרטוגרפיה ליצירת מפות המשמרות את הקשרים הטופולוגיים בין מיקומים, ובדחיסת תמונה כדי לשפר את היעילות של אחסון ושידור נתונים. בנוסף ליישומים המעשיים שלהם, עקומות הילברט נחקרה גם בשל התכונות האסתטיות והמתמטיות שלה. היא מהוווה דוגמה לעקומת מילוי חלל, בטופולוגיה ובגאומטריה, וגם שימשה לחקר המאפיינים של פונקציות רציפות ולחקור את מושג הממדיות. בנוסחה של עקומת הילברט, ישנם שני פרמטרים: n ו-p. הפרמטר n מייצג את סדר העקומה, הקובע את קנה המידה של העקומה ומספר האיטרציות המשמשות בבנייתה. ערך גבוה יותר של n מביא לעקומה מפורטת יותר עם מספר גדול יותר של נקודות. הפרמטר p מייצג את המיקום של נקודה על העקומה. הערך של p קובע את המיקום הספציפי של נקודה על העקומה בסולם נתון. לדוגמה, אם n הוא סדר העקומה ו-p הוא המיקום של נקודה על העקומה, אז H(n, p) מייצג את הקואורדינטות של אותה נקודה. בנוסחה של עקומת הילברט, H(n, p) מוגדר רקורסיבי, כלומר הוא מוגדר במונחים של עצמו. באופן ספציפי, H(n,p) מוגדר במונחים של H(n-1, p) ו-H(n-1, p+2^(2n-2)), אשר בעצמם מוגדרים במונחים של H(n- 2, p) ו-H(n-2, p+2^(2(n-2)-2)), וכן הלאה. הגדרה רקורסיבית זו מאפשרת לבנות את העקומה בצורה איטרטיבית, החל מקטע קו ישר ולאחר מכן להוסיף עוד ועוד פרטים עם כל איטרציה. דוגמה אחת לעקומת הילברט היא "עקומת הילברט בסדר n", הנבנית באמצעות התהליך הבא: - התחל עם קטע קו ישר. - מחלקים את הקטע לארבעה חלקים שווים, ומסדרים אותם מחדש ליצירת ריבוע, כאשר קטע הקו המקורי הוא האלכסון של הריבוע. - חזור על התהליך בכל אחד מארבעת הקטעים, ויוצרים ריבוע קטן יותר בכל אחד. - המשך בתהליך ללא הגבלת זמן, תוך יצירת ריבועים קטנים יותר ויותר בכל איטרציה. - תהליך זה יכול להיות מיוצג מתמטית באמצעות הנוסחה הבאה: H(n, p) = (H(n-1, p), H(n-1, p+2^(2n-2))) כאשר n הוא סדר העקומה ו-p הוא מיקום הנקודה על העקומה. לדוגמה, אם ברצוננו לבנות עקומת הילברט בסדר 2 כדי לבנות משושה, נוכל להשתמש בנוסחה לעיל כדי ליצור את הנקודות על העקומה באופן הבא: H(2, 0) = (H(1, 0), H(1, 2)) = ((0,0), (1,0)) H(2, 1) = (H(1, 1), H(1, 3)) = ((1,0), (1,1)) H(2, 2) = (H(1, 2), H(1, 0)) = ((1,1), (0,1)) H(2, 3) = (H(1, 3), H(1, 1)) = ((0,1), (0,0)) מדיה וקבצים בנושא עקומת הילברט בוויקישיתוף עקומת הילברט, באתר MathWorld (באנגלית)
יונתן מישרקי

יונתן (יוני) מישרקי (נולד בי"ט באב ה'תשמ"ד, 17 באוגוסט 1984) הוא חבר הכנסת מטעם מפלגת ש"ס, המכהן כיו"ר ועדת הבריאות של הכנסת. נולד וגדל בירושלים, והוא בן העדה התימנית. בצעירותו למד בישיבות 'שערי בינה' ו'מיר'. בעל תואר ראשון במשפטים. מישרקי החל את דרכו בעשייה הציבורית כראש ש"ס בירושלים (מנהל הסיעה המקומית בירושלים), שימש כיועץ בכיר וכראש הלשכה של כמה מסגני ראש העיר מטעם ש"ס. כיהן גם כראש מנהל החינוך המקומי. עם התמנות אריה דרעי לשר הפנים והשר לפיתוח הפריפריה, הנגב והגליל בינואר 2016, מונה מישרקי לעוזר אישי. ב־2015 הוצב במקום הסמלי 72 ברשימת מפלגת ש"ס שזכתה לבסוף ל־7 מנדטים, במערכות הבחירות הבאות (מאז 2019) הוצב במקום לא ריאלי אך מקומו עולה בהדרגה: 17 (פעמיים), 16 ובהמשך 15 (המפלגה זכתה אז ל־8–9 מנדטים). מישרקי נכנס לכנסת העשרים וחמש ב-3 בינואר 2023 עם התפטרותו של השר יואב בן צור, במסגרת החוק הנורווגי. ב-12 באוקטובר 2023, עם מינוי של אוריאל בוסו לשר הבריאות, החליף אותו מישרקי כיו"ר ועדת הבריאות של הכנסת. מישרקי נשוי ואב לשניים. הוא מתגורר בירושלים. יונתן מישרקי, באתר הכנסת יונתן מישרקי, באתר כנסת פתוחה ישי כהן, ‏אברהם, יוני, נתי וארז | אלו הנציגים החדשים של ש"ס בכנסת, באתר כיכר השבת, 3 בנובמבר 2022 יונתן מישריקי, באתר ערוץ בכנסת ארי קלמן, הנורבגים של ש"ס > הכירו את חברי הכנסת משריקי וחיאק | פרופיל, באתר בחדרי חרדים, 1 בינואר 2023 ישי כהן, ‏אברהם, יוני, נתי וארז | אלו הנציגים החדשים של ש"ס בכנסת, באתר כיכר השבת, 3 בנובמבר 2022 ישי כהן, ‏מינוי חדש: יוני משריקי - העוזר האישי של דרעי, באתר כיכר השבת, 11 בינואר 2016 אריה ריבקינד, דרעי חילק את התיקים לח"כי ש"ס: מי ברוטציה וכמה נורבגים יכנסו?, באתר חרדים10, 28 בדצמבר 2022 שרי הרווחה מש"ס, מרגי ובן צור, התפטרו מהכנסת במסגרת החוק הנורבגי, באתר ynet, 1 בינואר 2023